Hans Bradtke

Hans Bradtke (* 21. Juuli 1920 ön Berlin; † 12. Mai 1997 ön Berlin) wiar en dütsk Tekst-Techter, Teekner en Karikaturist.

En Skelt fo wü uk jit:
Ich danke sehr für ihr Gedicht
das freute mich echt riesig
und auch Papa -ich fass es nicht-
auf Wiki und in friesisch!

Gern suche ich ein Bild für Sie
ich muss nur etwas kramen.
jetzt noch ganz schnell zur Drogerie-
drum sag ich Tschüss und Amen.
(Sin Faamen, di ken uk riimi!)

 Aarbers-Histoorii 
Eeđer sin Abituur studiareti hi Architektuur bi di "Technische Hochschule in Berlin-Charlottenburg".
Hi wel man dach lefer fuar di Bleeren teekni, üs hi fan't Krichsgifengnis töbeek kemen wiar. 
Diaarbi fing Hans Bradtke uk Aarberen, hur hi Titelbleeren fuar Nootenbokers maaki skul, en sa kām hi me Liren töhop, wat Musiik maaketi. Bal kām hi üp di Taacht en skriiv ain Teksti fuar Leedjis (Fan 1948 ön).

Pack' die Badehose ein
Fuar di Uurter fan dat Leedji Pack' die Badehose ein (1951) skel Bradtke bluat en kwart Stün brükt haa. Di Komponist Gerhard Froboess skref da en Melodii diartö, en sjungen uur dit fan sin Faamen Cornelia, wat soowen Jaaren ual wiar.
Dat Leedji uur da ön di 26. Juuni fan't Jaar 1951 iin ön en Sērk ön Weest-Berlin āpnomen, en diarbi sjoong uk di "Schöneberger Sängerknaben" (Sjungdreenger fan Dailkbarig) me.
Conny Froboess uur diarfan di jest "Kinderstar" ön Dütsklön.

Bradtkes Steken ön di Hitparaadi
Fuar Vico Torriani skref Bradtke tau Numer-jen-Hits, en dit wiar Siebenmal in der Woche"Siebenmal in der Woche" üp Youtube
(September 1957) en Kalkutta liegt am Ganges (Juuli 1960).
Fuar Bill Ramsey skref hi ön di Februwaari fan 1961 Pigalle (Uk en Numer-jen-Hit) en ön di August fan't salev Jaar Zuckerpuppe, wat üp di füfst Plaats fan di Dütsk Hitparaadi kām.
Uk ön di August fan 1961 skref hi Dütsk Uurter fuar en Leedji fan Greekenlön'. Di Noom fan des wiar San Sfirixis Tris Fores, en di Komponist wiar di Greek Manos Hadjidakis.
Fuar di Greeksk Wüfhaur Nana Mouskouri maaketi Hans Bradtke Weiße Rosen aus Athen diarfan. Uk des kām üp Plaats jen fan di Dütsk Hitparaadi, en di Plati uur aur en Miljoon maal forkoopetJoseph Murrells, Million Selling Records, 1985, S. 155. Nana Mouskouri kür uk Ich schau den weißen Wolken nach, (1962) aur di Maaten gur forkoopi.

Jens her Hans Bradtke en Leedji me di Noom Sommerwind skrewen, wat üp Dütsk fan Grethe Ingmann āpnomen uur.
Sommerwind uur fan Johnny Mercer ön't Jaar 1965 üp Engelsk Summer Wind aurset. Eeđer dat Frank Sinatra dat ön't Jaar 1966 üp Engelsk āpnomen her, uur dit aur di hiili Wārel bikeent en mal gur forkoopet.

Tammy, dat Faamen fan't Hüsbuat
Ön't Jaar 1967 uur Tammy (Hörst Du den Südwind, der flüstert Dir zu...) skrewen en fan di Sjungster Angela āpnomen.
Des Leedji uur da uk di Titelmusiik tö di Seerii Tammy, das Mädchen vom Hausboot ön di Fiirlukikast, hur Debbie Watson di Hauptrul her.Dat "Tammy"-Leedji üp Youtube

Hans Bradtke en Söl'

Bradtke koopeti ön't Jen fan di sokstiger Jaaren tau mool di trērst Diil fan en Hüs ön Kairem, en di Familii heer dit jit.
Di Fiir tö sin 50. Gibuursdai wiar uk ön Kairem.

Leewent en Iaringen

Masi Jaaren wiar Hans Bradtke Meföliger fan di ÜppasireerAufsichtsrat bi di GEMA. Fuaral ön forskelig Greemien diarfan en bit di GEMA-Sotsiaalkasi wiar hi mal ön diGang

1985 fing Bradtke di "Goldene Feder" fan di Dütsk Teksttechters-Foriining (Deutscher Textdichter-Verband), en sent 1970 wiar hi Iaren-Meföliger fan des Foriining.

Bradtke fing uk dat Bunds-Fortiinstkrüts fan di Bundspresident.
Üđer Iaringen wiar di "Gul-Stemgaafel"Goldene Stimmgabel en di di "Gul-Sjalplati"Goldene Schallplatte.

Bradtke diar man uk wat fuar di Füürtorn "Roter Sand", wat bi di Weeser liit. Des skul noch ofreten uur en Hans Bradtke uur fuar sin Aarber diartöögen tö en Iaren-Füürtornpaser maaket.

Hans Bradtke wiar aur 50 Jaaren, bit hentö sin Duar, me sin Wüf Renate bifriit. Jü her tau Jungen, wat salev lung wukset sen, en des haa töhop trii Jungen fingen.

 Steken fan Bradtke 
Des Leedjis jert tö di gurtest Hits fan Hans Bradtke:

 Crazy Boy
 Isabell
 Wunderland
 Pack' die Badehose ein
 Ach, Babett, backe Kuchen
 Bravo, bravo, beinah wie Caruso
 Für Gaby tu' ich alles
 Die Zeiger der Uhr
 Du spielst 'ne tolle Rolle
 Kalkutta liegt am Ganges
 Rote Lippen soll man küssen
 Gartenzwerg-Marsch
 Zuckerpuppe
 Pigalle, Pigalle, die große Mausefalle
 In Hamburg sind die Nächte lang
 Die Antwort weiß ganz allein der Wind
 Weiße Rosen aus Athen
 Hämmerchen-Polka
 Das bißchen Haushalt…sagt mein Mann
 Ohne Krimi geht die Mimi nie ins Bett
 Er hat ein knallrotes Gummiboot
 Tammy (Hörst du den Südwind, der flüstert dir zu)
 Der Sommerwind
 Rüdesheim liegt nicht an der Themse
 Eviva Espana
 Kalle mit der Kelle
 An der Ecke steht ein Schneemann
 So eine Liebe gibt es einmal nur

Luki uk diar
 Di "Sinatra-Family" aur di "Somerwinj" (Me Skeltern fan Hans Bradtke en Grethe Ingmann)
 Titel von Bradtke bei hitparade.ch
 En Blog aur Hans Bradtke me Teekningen fan höm.


Bradtke
Bradtke